b'\n_START_ARTICLE_\nKammiovuori\n_START_PARAGRAPH_\nKammiovuori on maankohouma Sysm\xc3\xa4ss\xc3\xa4 P\xc3\xa4ij\xc3\xa4nteen it\xc3\xa4isell\xc3\xa4 rannalla l\xc3\xa4hell\xc3\xa4 Luhangan rajaa. Vuoren korkeus on 221 metri\xc3\xa4. Paikka on Tiirismaan j\xc3\xa4lkeen P\xc3\xa4ij\xc3\xa4t-H\xc3\xa4meen toiseksi korkein paikka ja korkein vapaasti tavoitettavissa oleva paikka, koska Tiirismaan korkein kohta, 222,6 metri\xc3\xa4 korkea, on Digitan aidan sis\xc3\xa4ll\xc3\xa4 ja Tiirismaan korkein vapaasti tavoitettavissa oleva paikka on kolme metri\xc3\xa4 huippua alempi, 219,6 metri\xc3\xa4 aidan it\xc3\xa4puolella._NEWLINE_Kammiovuorella on retkeilyalue, jossa on seitsem\xc3\xa4n metri\xc3\xa4 korkea siirtolohkare Sysm\xc3\xa4n Linta ja yli sata vuotta sitten el\xc3\xa4neen erakon asuinsijaksi mainittu Hiskian luola.'